Keith Jarrett

**Keith Jarrett** (født 8. mai 1945 i Allentown i Pennsylvania) er en amerikansk jazzpianist. 

Jarretts stil kjennetegnes særlig av soloimprovisasjoner med elementer ikke bare fra jazz, men også andre musikkformer, særlig klassisk musikk, gospel, blues og etnisk musikk fra mange kilder. Improvisasjonene er dokumentert i usedvanlig omfangrike live-innspillinger (for eksempel *[[The Köln Concert]]*, *Bremen/Lausanne*, *The Sun Bear Concerts*).

## Musikk

Han debuterte i 1965 sammen med Art Blakeys Jazz Messengers. I den følgende tiden spilte han i treblåseren Charles Lloyd quartet hvor han traff trommeslager Jack DeJohnette som senere ble en fast musikalsk partner; kvartetten som forøvrig hadde Cecil McBee på bass, var ved Moldejazz 1966. Jarrett opptrådte i Mo i Rana i 1969. Dette var en del av en turne i Nord-Norge,  som også omfattet Harstad og Tromsø,  og han ble også foreviget av NRK TV i forbindelse med denne turneen. Etter at Charles Lloyd quartet ble oppløst spilte han en tid med Miles Davis, et band som gjestet  Chateau Neuf den 9. november 1971, en konsert som ble vist i NRK året efter.  Jarret gjestet Moldejazz i 1972 og 1973. Fra 1971 til 1976 spilte han sammen med Dewey Redman, Charlie Haden og Paul Motian i «The American Quartet».  Fra  1974 spilte han med Jan Garbarek sax, Palle Danielsson bass og Jon Christensen trommer, i «The European Quartet» (også kjent som «Belonging-kvartetten»). De ga ut «Belonging» i 1974, «My Song» i 1977 (innspilt i Talent studios), og tre liveplater «Nude Ants» fra Village Vanguard i New York City 1980 og senere  «Personal Mountain» og «Sleeper» fra Tokyo-konserten i 1979 (alt utgitt på det tyske ECM (plateselskap) ). Utgivelsen «The Köln Concert» (ECM 1975) er historiens mest solgte solopianoplate uansett sjanger med 3,5 millioner solgte plater. Han opptrådte i november 1977 på Club 7 si spesialuke. I 1983 dannet han en trio sammen med Gary Peacock og Jack DeJohnette, denne var ved Moldejazz i juli 1986 og på Oslo Konserthus i oktober 1989, der konsertopptaket resulterte i «Standards in Norway» på ECM i 1995. Ved siden av arbeidet med gruppene har han hele tiden laget musikk solo, og også innspillinger av klassisk musikk. Ikke uventet mottok han i 2003 den svenske Polarprisen.

## Privat
Fra 1996 til 1998 var han rammet av kronisk utmattelsessyndrom. Utgivelsen «A Melody At Night With You» ble spilt inn mot slutten av dette sykdomsoppholdet, og tittelsporet er til ære for Jarretts daværende kone, som hadde stått av sykdommen med ham.

I 2018 ble Jarrett rammet av to slag som gjorde ham delvis lam i venstre side av kroppen. Selv regnet han musikerkarrieren som over siden han ikke lenger kunne spille piano med venstre hånd.

## Diskografi (utvalg)
### Solo live
* *[[Facing You]]*, solodebut, 1971
* *[[Solo Concerts: Bremen/Lausanne]]*, 1973
* *[[The Köln Concert]]*, 1975
* *[[Sun Bear Concerts]]*, 1976
* *[[Hymns/Spheres]]*, 1976
* *[[Concerts (Keith Jarrett-album)|Concerts]]*, 1981
* *[[Paris Concert (Keith Jarrett-album)|Paris Concert]]*, 1988
* *[[Vienna Concert]]*, 1991
* *[[La Scala (album)|La Scala]]*, 1995
* *[[Radiance (album)|Radiance]]*, 2005
* *[[The Carnegie Hall Concert (Keith Jarrett-album)|The Carnegie Hall Concert]]*, 2006
* *[[Paris/London: Testament]]*, 2009
* *[[Creation (Keith Jarrett-album)|Creation]]*, 2015

### I studio eller med gruppe
* *[[Swinging Big Sound]]*, 1962, med Don Jacoby and the College All-Stars
* *[[Buttercorn Lady]]*, 1966, med Art Blakey and the New Jazz Messengers
* *[[Dream Weaver]]*, 1966, live, med Charles Lloyd
* *[[Forest Flower]]*, 1967, live, med Charles Lloyd
* *[[Love-In]]*, 1967, live, med Charles Lloyd
* *[[Journey Within]]*, 1967, live, med Charles Lloyd
* *[[Charles Lloyd in Europe]]*, 1968, live i Aulaen, med Charles Lloyd
* *[[Facing You]]*, 1971
* *[[Gary Burton & Keith Jarrett]]*, 1971
* *[[Belonging]]*, 1974, med Jan Garbarek, Palle Danielsson og Jon Christensen
* *[[Staircase]]*, 1976
* *[[My Song (Keith Jarrett-album)|My Song]]*, 1978, med Jan Garbarek, Palle Danielsson og Jon Christensen 
* *[[Nude Ants]]*, 1979, med Jan Garbarek, Palle Danielsson og Jon Christensen 
* *[[Standards Vol. 1]]*, 1983
* *[[Book of Ways]]*, 1986
* *[[Dark Intervals]]*, 1987
* *[[Personal Mountains]]*, 1989, med Jan Garbarek, Palle Danielsson og Jon Christensen (innspilt 1979) 
* *[[24 Preludes and Fugues op. 87]]* (Sjostakovitsj), 1991
* *[[Bye Bye Blackbird (Keith Jarrett-album)|Bye Bye Blackbird]]*, 1993
* *[[The Melody at Night, with You]]*, 1998
* *[[The Out-of-Towners (album)|The Out-of-Towners]]*, 2004, live
* *[[Jasmine (album)|Jasmine]]*, 2010, med Charlie Haden
* *[[Sleeper (Keith Jarrett-album)|Sleeper]]*, 2012, med Jan Garbarek, Palle Danielsson og Jon Christensen (innspilt 1979)

## Priser (utvalg)
* 2004 – Léonie Sonnings musikkpris

## Referanser og noter

## Eksterne lenker
* 
* 
*